
DISSERTATIO  MEDICA 


INAUGURALIS, 

DE 

EPILEPSIA. 


Auctore  Gulielmo  Wilmot. 


IMulti  auctores  doctissimi,  tum  veteres  tum 
recentiores,  morbum,  de  quo  acturus  sum  ac¬ 
curate  investigarunt ;  sed,  ob  ejus  pathologiam 
difficilem,  qualiscunque  de  eo  exploratio  decurta¬ 
ta  est.  Illi  tamen  haud  parum  ad  indagatio¬ 
nem  futuram  dirigendam,  effecere.  Juniorum 
est  experientia  sapientum  proficere ;  ideoque 
hunc  morbum,  quanquam  revera  satis  obscurum* 
de  quo  pauca  conscribam,  e  malis  fere  innumeris* 
quibus  corpus  humanum  patet,  selegi,  quippe 

quia  duces  tam  multos  praeclaros,  qui  meum  iter 
indicent,  habeam ;  simul  quidem  sperans,  veni¬ 
am  mihi  datum  iri,  propter  annos  paucos,  expe¬ 
rientiamque  adhuc  breviorem,  obstantes,  quomi¬ 
nus  cuncta,  quae  Alma  Mater  jubet,  rite  pera¬ 
gam. 

Epilepsia  (vocabulo  Graeco  exfaai&f&ampau 
oriunda)  malum  est,  quod  cum  alio  quovis  vix 
confundi  potest ;  adeo  insignia  sunt  ejus  indicia. 
Ad  haec  recensenda  jam  progrediar.  Sed  inte¬ 
rea,  quod  ad  definitionem  attinet,  quoniam  quae 
a  celeberrimo  Culleno  traduntur  definitiones 
rarissime  meliores  reddi  possunt,  illius  hic,  ver¬ 
bis,  “  motus  abnormis”  in  locum  vocabuli  “  con¬ 
vulsio”  tantummodo  suffectis,  proponam.  Sic  le¬ 
gi  potest :  “  Motus  abnormes  musculorum  cum  so¬ 
pore.”  Haec  definitio  fortasse  signa  morbi  omnia 
complecti  nequit ;  sed  quoniam  ex  his  praecipua 
paucis  tradit,  ad  consilium  nostrum  sufficiet. 

Epilepsia  saepe  subito  aggreditur,  nullis  indi¬ 
ciis  praegredi  entibus,  quae  ejus  adventum  praenun- 
cient ;  sensus  viresque  motus  voluntarii  ex  toto 
deficiunt,  aegerque,  si  antea  stabat,  a  centro  gra¬ 
vitatis  titubat  atque  humi  procumbit;  statim 
musculi  motus  voluntarii  vehementer  convelli  in- 

cipiunt.  Haud  raro  musculi  lateris  unius  quam 
altieriusvehementius  agitantur.  Convulsiones  mus¬ 
culos  faciei  insigni  modo  corripiunt ;  oculi  aperti 
sunt  et  plerumque  retroversi,  adeo  ut,  quod  in 
iis  album  est,  solummodo  spectari  possit.  Vul¬ 
tus  modis  diversis  distrahitur.  Spumae  saepe  ex 
ore  eduntur.  Lingua  se  projicit,  et  multum  ac¬ 
tione  musculorum  ad  maxillam  pertinentium  col¬ 
liditur.  Respiratio  difficilis  est,  et  abnormis,  ne¬ 
que  raro  strepens :  pulsus  acceleratur,  et  abnormis 
evadit.  Hae  vellicationes  convulsivae  nonnun- 
quam  post  horae  minuta  aliquot  penitus  desinunt, 
aliquando  tamen  post  intervallum  breve  vi  du«- 
plici  rediturae.  Paroxysmus  raro  diutius  quam 
horae  quadrantem  perstat ;  deinde  aeger  per  spa¬ 
tium  temporis  longius  breviusve  comate  sopora¬ 
tur  ;  aliquando  in  convulsiones  iterum  relabitur ; 
sed  plerumque  sensus  mensque  sibi  conscia  pau- 
latim  redeunt.  Dum  sese  a  paroxysmo  recipit, 
fere  de  sensu  oppressionis  in  capite  cum  stupore 
conqueritur.  Interdum  quumprimum  impetus 
relinquit,  surgere  et  ambulare  valet.  Saepissime 
vero  miser,  praesertim  si  morbus  corpus  firmiter 
prehenderit,  de  impetu  adventuro  signis  certis 
praemonetur ;  quae,  etsi  brevi  tantum  antecedant, 

tamen  illum  ad  sese  in  malum  expectatum  pa¬ 
randum  juvent.  Quae  paroxysmum  antecedere 
solent  indicia,  sunt  visus  caligo,  gravitas,  dolor, 
ardor  et  scintillatio  oculorum,  imagines  fallaces 
visum  illudentes,  et  caetera  ejus  modi.  In  opere 
Doctoris  Mason  Good  *  exemplum  narratur 
foeminae  cujusdam,  quae,  imagine  quasi  sui  in  spe¬ 
culo  visa,  de  paroxysmo  accessuro  monebatur. 
Praeterea  adsunt  capitis  dolor,  vertigo,  partium 
extremarum  frigus ;  omnium  vero  symptomatum 
longe  frequentissimum  est,  Aura  Epileptica,  sive 
sensus  quidam  serpens  tremoris,  frigoris,  seu  tor¬ 
poris,  a  partibus  extremis  plerumque  incipiens, 
et  caput  versus  ascendens,  quo  cum  pervenerit, 
actio  convulsiva  instat. — Haec  autem  morbi  for¬ 
ma  minime  sola  est ;  nonnunquam  spasmi  indo¬ 
lem  tetanicam  inducunt,  atque,  uti  Dr  Prit- 
chard  doctissimus  in  suo  opere  egregio  (De 
Morbis  Nervosis,  p.  90.)  bene  depinxit,  vice 
contractionum  et  relaxationum  musculorum  al¬ 
ternarum,  rigiditas  universa  fibrarum  musculosa¬ 
rum  accedit.  Epilepticus  obtutu  efferato  haeret ; 
pupillae  contrahuntur,  neque  lucis  stimulum  sen- 

tiunt.  “  Aliquando  erigitur  quoque  peni&  in 
infantibus ;  in  adolescentibus  semen  ejicitur ;  et 
saepius  urina  ad  magnam  distantiam  prorumpit*” 
Ab  eodem  auctore  egregio,  species  alia  morbi  me¬ 
moratur,  cui  nomen  “  Leipothymia  Epileptica”  im¬ 
ponit,  quaeque  ex  aggressione  comatis  subita  cum 
relaxatione  fibrarum  musculosarum  generali  con¬ 
stat.  Tales  sunt  hujus  morbi  formidolosi  species. 

Jam  superest,  ut  Causas  ejus  memorem,  quas  or¬ 
dinis  gratia  ad  Praedisponentes  et  Excitantes  re¬ 
ferre  placet.  A  Dre  Pritchard,  in  opere  jam 
citato  (p.  94),  dicitur,  nullum  temperamentum 
prae  cae teris  obnoxium  esse.  Ait,  enim,  se  in 
quoque  corporis  habitu,  ab  exemplaribus  sangui¬ 
nei  quam  maxime  exactis  ad  melancholicum  op¬ 
time  notatum,  hoc  malum  accidere  conspexisse ; 
quinetiam,  se  plures  coloris  vultus  eximii  et  flo¬ 
rentis,  capillisque  albo-flavis  instructos,  ita  labo¬ 
rare  vidisse  nos  certiores  facit.  Celeberrimus  Cul- 
lenus  ( First  Lines,  p.  368),  corporis  quanquam 
mobilitatem,  proclivitatem  efficere  censet.  Talem 
mobilitatem  alicui  adesse,  magna  inconstantia 

animi,  atque  pathemata  vehementia  impressioni- 

- 

bus  satis  quidem  levibus  excitata,  monstrant ;  vo¬ 
cabulum,  vero,  ipsum  “  mobilitas”  scilicet,  quid 

ille  auctor  intelligi  velit,  satis  luculenter  osten¬ 
dit.  Hanc  mobilitatem  e  gradu  irritabilitatis 
majori  constare,  et  debilitate  potissimum  pende¬ 
re,  arbitratur.  Quantum  in  hoc  debilitas,  fortas¬ 
se  irritabilitatem  inducendo,  valeat,  hinc  plane 
conspici  posse  dicit,  quod  juvenes  tenelli,  foemi- 
nseque,  et  alii  manifeste  debiliores,  hoc  vitio  prae 
cseteris  omnibus  plectuntur.  Plethoram  quoque 
pro  causa  praedisponente  effectuque  debilitatis  ha¬ 
bet.  Alia  est  adhuc  opinio  vulgo  recepta,  pro¬ 
clivitatem,  videlicet,  ad  morbum  comitialem  ca¬ 
piendum  hsereditariam  esse  ;  ad  quam  quidem  sen¬ 
tentiam  comprobandam  historiae  prope  innumerae 
narrantur.  Aliud  memorandum  superat,  quod 
ad  morbum  sacrum  proclivitatem  dare  posse  vi¬ 
detur  ;  status,  scilicet,  somni.  Conditio  ista  in¬ 
signis  quae  ad  Epilepsiam  proclives  reddit,  are¬ 
nam  explorationis  latissimam  recludit.  Etiam 
Hippocratis  temporibus  nexus  Apoplexiam  in¬ 
ter  et  Epilepsiam  annotatus  est ;  et  hanc  in  il¬ 
lam  saepe  desinere  ab  illius  interprete  Martia- 
NO  memoratum  est.  Investigationem  saepe  re¬ 
petitam  opinioni  favere  credo,  praedispositionem 
in  cunctis  morbis  nervosis  eandem  esse,  atque, 
quaecunque  acciderint,  diversitates  e  causis  exci- 

tantillus  diversis  pendere.  Dr  Parry,  in  libro 
suo  praeclaro,  titulum  <c  Elenients  of  Pathology 
and  Therapeutics  ”  habente,  hanc  sententiam 
multo  altius  persequitur,  morbosque  omnes  unam 
originem  communem  habere,  eamque  generi  vas¬ 
culari  inesse,  censere  videtur.  Vasa  cerebri  eo¬ 
rum,  qui  Epilepsia  mortui  sunt,  plerumque  san¬ 
guine  referta  inveniri,  nemo  est,  ut  opinor,,  qui 
dubitet.  Exempla,  tamen,  narrantur  nonnulla, 
ubi  nil  morbosum  cerebro  epilepticorum  post 
mortem  reperiri  potuit ;  auctorque  ille  Dr  Prit- 
chard,  qui  in  hoc  tentamine  tam  saepe  citatur, 
haud  unum  tantummodo  hujusmodi  exemplum 
seipsum  vidisse  fatetur.  Si,  igitur,  Epilepsia  in 
corpore  gigni  queat,  neque  tamen  indicia  ulla  ac¬ 
tionis  morbosae  praegressae  in  cerebro  spectentur, 
sedem  morbi  alibi  inhaerere  oportet.  Nihilomi¬ 
nus,  ob  turgidam  conditionem  cerebri  vasorum 
tam  saepe  repertam,  parum  dubii  est,  quin  hic 
quam  alibi  causa  excitans  saepius  agat.  Multi 
olim  fuerunt,  et  adhuc  sunt,  qui  sanguinis  distri-  ai 
butionem  abnormem  morborum  plurimorum  fon¬ 
tem  esse  solum  crediderint ;  et  eorum  esse  saepe 
causam  excitantem  observatio  quotidiana  testari 
videtur ;  nisi  haec  vasa  ipsissima  actionem  novam 

suscipiant,  qua  impetus  humoris  circumacti  au¬ 
getur,  quomodo  derivatio  talis  cietur?  Mo¬ 
mentum  circuitus  auctum,  corporis  exercitatione 
effectum,  minime  nocet,  quippe  quod  generale 
sit.  Sin  autem  momentum  istud  vasis  quibus¬ 
dam  tantum  communicaretur,  fabrica  tenella  or¬ 
ganorum  per  quas  in  ramulos  distribuuntur,  laesa 
foret ;  hoc  saepe  revera  accidere,  procul  dubio 
est.  Hanc,  autem,  actionem  novam  vasorum  vi 
aliqua  fortuita  induci  oportet,  et  quae  tandem 
vis  alia,  nisi  nervorum,  vasis  tale  actionis  aug¬ 
mentum  suppeditare  valet?  Dr  Monro  Ter¬ 
tius,  in  suo  libro  utilissimo  (titulum  <e  Elements 
of  Anatomy,”  p.  303.),  tradat  se  pulsationem  ar¬ 
teriae  femoralis,  quando  ha?c  nudata  fuerat,  ces¬ 
sare  vidisse.  Hoc,  ut  mihi  videtur,  vim  nervo¬ 
rum  in  arterias  quam  apertissime  monstrat ;  quo¬ 
modo  enim  hujus  ratio  qualibet  reddi  potest,  ni¬ 
si  stimulum  aeris,  nervos  partis  ejus  afficientem, 
paralysin  ex  parte  induxisse  credamus?  Fa¬ 
tendum  est  profecto,  scientiam  de  genere  nervo¬ 
so  nostram  omnino  exiguam  esse  ;  attamen  ope¬ 
rae  haud  parum  a  physiologis  impensum  est,  ut 
leges,  quibus  regitur,  pro  comperto  habeant. 
Nomina  Haller  et  Monro  tantum  memorare 

necesse  est,  ut  credamus,  basin  esse  aliquam,  qua 
ratiocinatio  nostra  nitatur.  Nervos  instrumen¬ 
ta  esse  sensus  motusque  voluntarii  multa  compro¬ 
bant,  nil  vero  planius,  quam  ligatura  nervo  im¬ 
posita,  quae  partes,  quibus  ille  impendebatur,  fa¬ 
cultatibus  illis  statim  privat.  Dr  Monro,  ad 
paginam  315am,  postquam  monstra  nata  esse  ace- 
phala  dixit,  adjicit  porro,  multa  ex  animalibus 
inferioribus  nervis  instrui,  sed  cerebro  carere,  et 
ita  pergit :  “  From  these  facts  it  may  be  inferred, 
that  there  is  an  energy  in  the  nerves  independent 
of  the  brain.”  Nervi  sunt  chordae  cylindriformes, 
in  ramulos  innumeros  divisae.  Ab  hoc  consilio 
meo  alienum  foret,  hoc  argumentum  altius  perse¬ 
qui.  Nervi,  quoniam  per  eos  cum  rebus  exter¬ 
nis  commercium,  motusque  voluntarii  principium 
habemus,  vi  quadam  insigni  pollent;  et  hanc 
vim  abnormiter  distribui  posse,  ex  symptomatis 
morbi,  de  quo  nunc  agitur,  admodum  verisimile 
videtur.  Foeminam  etiam  delicatissimam  hujus 
mali  paroxysmo  laborantem,  famulos  tres  aut  qua- 
tuor,  ut  contineatur,  requirere  videmus ;  idque 
sine  dubio,  ob  vis  nervosae  in  musculos  aflluxum 
auctum,  unde  omnes  eorum  fibrae  ad  actionem 
cientur.  Nonne  vero  haec  distributio  abnormis 

vis  nervosae  sese  variis  modis  prodere  potest  ?  Si 
ad  arterias  accedat,  actionem  ibi  praeter  naturam 
suscitat ;  et  hinc  fortasse  sanguinis  impetus  ad 
partes  quasdam  prae  caeteris  nimii  oriuntur.  Ef¬ 
fectum  sanguinis  detractionis  immodicae  in  genus 
nervosum  talem  esse,  ut  actio  convulsiva  ante 
mortem  arcessatur,  bene  notum  est.  Haec  duo 
genera  igitur,  nervosum,  scilicet,  et  vasculare,  a 
se  invicem  pendere  videntur  ;  adeo  quidem  ut  in 
exemplis  permultis  haec  vis  nervosae  distributio 
abnormis  sese  per  impetum  quendam  sanguinis 
prodat,  vel,  ut  aliter  dicam,  hic  illius  effectus  sit. 
Dr  D.  Pring,  in  opere  suo  titulum  “  Exposi- 
tion  of  the  Principies  of  Pathology,  and  of  the 
Treatment  of  Diseases”  (p.  195.),  haec  habet : 
“  As  the  blood  is  passive,  we  have  seen  that  the 
irregularities  of  its  dis  tribu  tion  are  owing  to  lo- 
cal  States  of  function  connected  with  the  vascu- 
lar  system.  Excessive  repletion,  or  the  produc- 
tion  of  an  excess  of  blood,  by  good  living  and 
good  digestion,  is  commonly  regarded  as  a  cause 
of  disease  such  as  apoplexy,  and  of  inflamma- 
tions,  in  which  the  proofs  of  determination  of 
blood  appear  the  least  equivocal.  But  as  such 
excess  of  blood  has  the  same  hydraulic  relation 

with  all  the  vessels,  so  there  is  no  reason  why 
one  part  should  suffer  from  excess  of  repletion,  ra- 
ther  than  another.  Yet  the  fact  is  well  proved 
by  experience,  that  excess  of  blood  is  frequently 
productive  of  disease.”  Corpora  alia  quam  alia 
impressiones  facilius  suscipere  in  aprico  est,  et 
hinc  discrimina  temperamentorum  pendent ;  me¬ 
diumque  aliquod  inter  eorum  gradus  intercedit. 
Nimia  facilitas  impressiones  suscipiendi  plerum¬ 
que  debilitatis  effectus  est ;  et  quoniam  hujusmo¬ 
di  conditio  morbis  nervosis  maxime  obnoxia  est, 

ita  sanguinis  impetui  nimio  maxime  patet.  At- 

% 

tamen  uti  jam  dictum  est,  nullum  temperamen¬ 
tum  prae  caeteris  epilepsiae  proclive  est ;  si  enim 
impressio  satis  valida  facta  sit,  generis  nervosi 
aequilibrium  aeque  ac  in  exemplo  priori  deturba¬ 
ri  queat.  Ut  signa  morbis  nervosis  singulis 
propria  dentur,  varietates  quaedam  causae  ejus¬ 
dem  solae  necessariae  esse  videntur,  uti  ab  altero 
illorum  in  alterum,  et  vice  versa,  commutato 
monstratur.  Sic  potestas  in  se  invicem  trans¬ 
eundi,  inter  morbos  sequentes  intercedit ;  apo¬ 
plexiam  inter  et  paralysin,  atque  epilepsiam  et 
maniam  ;  maniam  inter  et  epilepsiam  ;  vertigi¬ 
nem  inter  et  epilepsiam  ;  tremorem ;  somnambu- 

lismum ;  choream  ;  hysteriamque ;  aliaque  gene¬ 
ris  nervosi  vitia.  Mobilitas  igitur  corporis  a  Doc- 
tore  Culleno  prolata,  status  iste  generis  ner¬ 
vosi,  ubi  impressiones  leves  aequilibrium  ejus  de¬ 
turbant,  me  judice,  definiri  potest.  Quando  haec 
conditio  insignis  adest,  causis  excitantibus,  qua¬ 
les  subjiciuntur,  facile  commovetur ;  path ematis 
mentis  vehementibus,  uti,  gaudi,  ira,  tristitia, 
metu,  horrore.  Priora  quippe  quae  humoris  vi¬ 
talis  circuitum  accelerent,  effectum  insignem  in 
genus  nervosum  praestare  perspicuum  est.  Hor¬ 
rorem  cor  et  arterias  aliter  afficere  ex  verbis  Hoc- 
toris  Culleni  subjectis  discimus  :  “  As  horror 
is  often  a  cause  of  syncope,  there  can  be  no  doubt 
of  its  manner  of  operating  in  producing  epilepsy  ; 
and  it  may  perhaps  be  explained  upon  this  ge- 
neral  principle,  tbat,  as  desire  excites  action,  and 
gives  activity,  so  aversion  restrains  from  action, 
that  is,  weakens  the  energy  of  the  brain ;  and 

therefore  that  tbe  higber  degrees  of  aversion  may 

* 

have  the  effect  of  producing  syncope  or  epilepsy.” 
Praeter  patbemata  mentis,  multae  corporis  ipsius 
irritationes,  veluti  auris  ab  inflammatione,  ab¬ 
scessu  vel  quovis  insecto,  aut  re  alia  extranea  eam 
casu  ingressa,  epilepsiam  excitare  possunt.  Causa 


DE  EPILEPSIA. 


13 

vero  ejus  excitans  fortasse  frequentissima  est 
fluxus  catameniorum  abnormis.  Hic  verba  Doc- 
toris  Pritchard  ipsa  subjicere  fas  sit,  in  ope¬ 
re  antea  citato  :  “  The  laws  of  the  animal  econo- 
my  require  a  new  set  of  operations  to  be  set  up 
in  the  system  at  this  time,  in  the  place  of  which, 
when  they  are  not  regularly  performed,  a  variety 
of  tumultuous  efforts  ensue  ;  and  among  pheno- 
mena  of  this  class  none  is  more  frequent  tlian 
epilepsy.  In  fact,  there  is  no  time  of  life,  in  fe- 
males,  at  which  it  so  frequently  makes  its  ap- 
pearance.”  Eo  tempore  foeminarum  vitae  com¬ 
plura  symptomata  indolis  hystericae  sese  osten¬ 
dere  solere,  bene  notum  est.  Neque  profecto 
multum  dubito  quin  hoc  sit  effectus  proprius  sta¬ 
tus -istius  generis  nervosi  antea  depicti;  in  eo 
enim  corrigendo,  illa  remedia,  quae  corpus  in  uni¬ 
versum  afficiunt,  veluti  venaesectionem,  balneum¬ 
que  calidum,  sola  prodesse  invenimus.  Affectio¬ 
nes  uteri  quaedam  pari  ratione  epilepsiam  haud 
secus  ac  hysteriam  antecesserunt.  Atque  non- 
nunquam  haec  in  illam  desinit,  ubi  conditio  supra 
dicta  subes t.  Suppressio  vero  repentina  exinani¬ 
tionum  fere  omnigenarum,  si  aliquamdiu  persti¬ 
terint,  aggressionem  epilepsiae  praegressa  est.  Ex- 

emplum  hujusmodi  insigne  narratur,  ubi  hujus 
morbi  paroxysmus  diarrhoeam  vetustam  nimis 
subito  cohibitam  excipit,  (in  Eph.  Nat.  Cur. 
Dec.  1.  Ann.  1.  Obs.  88.)  Podagra  quoque  re¬ 
pulsa  interdum  excitat.  iEtatibus  quibusdam 
quam  aliis  impetus  morbi  comitialis  saepius  ag¬ 
grediuntur  ;  istiusmodi  sunt,  infantia,  si,  impri¬ 
mis,  intestina  irritatione  quavis  moleste  haben¬ 
tur  ;  tempusque  dentitionis,  quo  quidem,  den¬ 
tientes  isti  malo  admodum  obnoxii  sunt,  at  pa¬ 
roxysmi  plerumque,  irritatione  sublata,  desinunt. 
“  Epilepsy,”  ait  Dr  Pritchard  (p.  94-5),  “  of- 
ten  appears,  for  the  first  time,  about  the  eighth, 
or  from  that  to  the  twelfth  year ;  and  it  is  under 
these  circumstances  that  the  greatest  danger  ex- 
ists  of  its  becoming  a  habitual  disease.  There  is 
stili  a  prospect  of  its  subsiding  in  males  at  the 
age  of  puber ty,  and  in  females  at  the  establish- 
ment  of  the  catamenia ;  but  if  these  periods  pass 
over,  and  the  disease  subsist  through  the  changes, 
which  the  liabits  of  the  constitution  then  under- 
go,  there  is  great  danger  of  its  continuing  through 
life.” 

Multae  sunt  aliae  causae  excitantes,  quae  in  ce¬ 
rebro  ipso  sedem  habent ;  veluti  spicula  ossis  a 

fractura  cranii ;  cerebri  compressio  subita  ex  qua¬ 
cunque  causa  ;  caries  ossium  ;  exostoses  ;  tuber¬ 
cula  in  substantia  cerebri;  morbi  meningum. 
Alia  est  etiam  causa  morborum  nervosorum  cre¬ 
berrima,  usus,  nimirum,  immodicus  et  nimis  fre¬ 
quens  potionum  inebriantium  ;  perpauci  quidem 
huic  vitio  indulgent,  qui  non  serius  ocyus  aliquo 
generis  nervosi  morbo  plectantur.  Quaelibet  pro¬ 
fecto,  irritatio  perpetua  vel  impressio  valida,  quae 
aequilibrium  functionis  nervorum  turbare  queat, 
malum  istud  inducere  valet ;  et  hinc  saepe  quasi 
morborum  aliorum  symptomaticum  conspicitur. 
Causis  hujus  morbi  ita  perspectis,  jam  ad  indi¬ 
cia,  quae  sese,  cadavere  inciso,  in  conspectum 
edunt,  recensenda  progrediar.  Morgagni  *  in 
eorum  cadaveribus  patefactis  qui  epilepsia  fuerunt 
mortui,  laesionem  cerebri  organicam  fere  semper 
reperit.  Aliquando  tamen  originem  morbi  lae¬ 
sionibus  partium  remotarum  tribuit ;  quae  qui¬ 
dem  laesiones,  sub  tempore  paroxysmorum  epilep¬ 
ticorum  sanguinis  ad  caput  impetum,  et,  si  diu¬ 
tius  durarint,  structurae  morbum  ibi  loci  efficere 
possunt.  Quoniam  hic  morbis  cum  aliis  adeo 


*  Vide  “  Cooke's  Abridg.  of  Morgag.”  sect.  7* 

saepe  conjungitur,  indicia  morbosa,  corpore  aper¬ 
to,  diversissima  fore  par  est  expectare  ;  atque  pro¬ 
fecto  rem  se  ita  liabere  invenimus.  Viscera 
nunc  thoracis,  nunc  abdominis,  signa  actionis 
morbosae  praegressae,  veluti  adhaesiones,  vascula¬ 
ri  tatem  auctam,  effectusque  diversas  inflamma¬ 
tionis  acutae  et  vetustae,  monstrant.  Hanc  oc¬ 
casionem  non  possum  praetermittere  exemplum 
a  Doctore  Parry  traditum  in  ipsius  verbis  me¬ 
morandi,  quod  nexum  inter  morbos  diversos  in¬ 
tercedentem  quam  luculentissime  ostendit :  “  A 
gentleman  had  the  following  succession  of  ma- 
ladies :  gout,  often  alternating  witli  enteritis, 
followed  by  apoplexv  and  hemiplegia.  The  lat- 
ter  complaints  were  relieved.  Then  occurred  en¬ 
teritis,  and  in  its  place  an  almost  total  want  of 
the  secretion  of  urine,  without  fever.  This  last 
symptom  was  succeeded  by  gout,  wliich  gave 
place  to  fever,  attended  with  erysipelatous  inflam- 
mation  of  the  stomach,  and  fatal  sanguineous  vo- 
miting,  during  which  the  urine  was  restored  to 
its  natural  colour  and  quality.”  Talis  morbo¬ 
rum  indolis  inflammatoriae  series,  istam  generis 


*  Med.  Chir.  Rev.  1822-3,  p.  34. 


DE  EPILEPSIA. 


17 


morbosi  conditionem  insignem  antea  depictam  hic 
adfuisse  certe  demonstrant.  Ostendit  quoque  aper¬ 
tissime  quam  multorum  malorum  parens  fieri  pos¬ 
sit.  Si  autem  viscera  supra  memorata  nonnun- 
quam  inflammationem  ante  aggressam  esse  tes- 
tentur,  attamen  indicia  morbosa  nequaquam  in 
iis  ac  in  cerebro  adeo  frequentia  sunt ;  hoc  enim 
viscus  profecto  vix  unquam  a  paroxysmo  epilep¬ 
tico  incolume  praestatur.  Dr  Cullen,  dum  de 
irritationibus  cerebro  proxime  admotis  agit,  quas¬ 
que  distensioni  nimiae  vasorum  ejus  organi  san- 
guiferorum  deberi  censet,  ait  (p.  355tum)  :  “  That 
such  a  caqjse  operates  in  producing  epilepsy,  is 
probable  from  this,  that  the  dissection  of  persons 
dead  of  epilepsy  has  commonly  discovered  the 
marks  of  a  previous  congestion  in  the  brain.” 
Quae  in  cerebro  post  mortem  epileptici  conspi¬ 
ciuntur  sese,  me  judice,  ad  effectus  actionis  vaso¬ 
rum  auctae,  atque  congestionis  referunt.  Signa 
horum  sunt,  seri  effusiones  in  cavo  cerebri ;  san¬ 
guinis  effusiones  ad  basin  et  in  ventriculos ;  dis¬ 
tensio  vasorum,  rubescentiam  aliasque  coloris  mu¬ 
tationes  membranarum  cerebrique  ipsius  efficiens ; 
partium  intra  cranium  adhaesiones ;  abscessus,  et 
densatio  membranarum  ;  itemque  nunc  substan- 

tiae  cerebri  durities  universa,  nunc  praeter  natu¬ 
ram  mollities.  Haec  igitur  indicia  sunt  quae  po¬ 
tissimum  in  cadavere  epileptici  reperiuntur,  Ast 
aliud  est  signum  morbosum  attentione  haud  in¬ 
dignum,  et  quod  a  M.  Esquirol  sedulo  me¬ 
moratum  est,  aspectus,  videlicet,  medullae  spi¬ 
nalis  ejusque  membranarum  morbosus.  Ex  de¬ 
cem  igitur,  qui  ad  Salpetriere  inter  initia  men¬ 
sium  Februarii  et  Junii  anni  1817mi,  epilep¬ 
sia  mortui  sunt,  novem  post  mortem  incisi 
sunt ;  et  ex  his  septem  laesiones  medullae  spi¬ 
nalis  ejusque  membranarum  monstrarunt.  Si 
hoc  in  memoria  servemus,  in  hoc,  scilicet,  morbo 
musculos  motus  voluntarii  prae  caeteris  convelli ; 
si  porro  meminerimus,  hos  musculos  nervis  spi¬ 
nalibus  suppleri,  rationi  revera  consonat,  credere, 
cerebrum  vertebrale  saepius,  quam  olim  putatum 
fuit,  ubi  quidem  columna  spinalis  rarius  inspicie¬ 
batur,  affici.  In  sectione  octava  Epitomes  Mor¬ 
gagni  a  Cooke  editae,  exemplar  octavum  ita 
traditur  :  <c  A  wool-comber,  twenty-one  years  of 
age,  was  attacked  with  fever,  in  the  course  of 
which  lie  was  brought  into  this  bospital,  where 
convulsive  actions  were  immediately  observed  in 
the  muscles  of  the  upper  limbs,  and  consequent- 

ly  subsultum  tendinum  in  both  wrists.  There 
was  no  inflammatory  crust  on  the  blood  whicb 
was  drawn,  but  it  was  of  extremely  dense  and 
compact  quality.  An  oppressive  state  of  coma 
ensued,  and  three  days  afterwards  he  died. — Dis - 
section.  Having  disunited  the  fifth  and  sixth 
vertebras  of  the  thorax,  much  serous  fluid  escaped 
from  the  spinal  canal.  The  vessels  of  the  pia 
mater  on  the  posterior  part  of  the  left  hemi- 
sphere  of  the  brain  were  greatly  distended  with 
black  blood.  The  medulla  spinalis  being  atten- 
tively  examined  from  the  cranium  to  the  fifth 
dorsal  vertebra,  the  vessels  of  its  pia  mater  were 
so  exceedingly  turgid  with  blood,  especially  its 
posterior  surface,  as  to  resemble  an  injected  part. 
Even  the  minute  vessels  of  the  spinal  nerves  par- 
ticipated  in  this  turgescence.” 

Ob  causas  quas  Dr  Sanders  tradidit,  par  est, 
ut  opinor,  aestimare,  hoc  indicium  creberrimum  fo¬ 
re  ;  istud  autem  mihi  potius  effectus  quam  causa 
actionum  spasmodicarum  esse  videtur.  Quid  enim 
istam  vasorum  sanguiferorum  ad  originem  nervo¬ 
rum  turgescentiam  efficere  potuit  ?  Non  fieri  po¬ 
test  quin  adfuerit  actio  vasorum  vel  nimia  vel  de¬ 
ficiens  ;  et  nisi  pro  certo  ponatur  genus  vasculare 

a  nervoso  nullo  pacto  pendere,  istam  pro  causa 
epilepsiae  non  accipi  deberi  arbitror.  Turbatio¬ 
nem  quamvis  generis  nervosi  causam  distributio¬ 
nis  vis  suae  abnormis  esse  oportere,  concedendum 
est.  Quomodo  vero  talis  turbatio  cietur  ?  Plu¬ 
rima  enim  signa  diversa  conspicimus,  nunc  ef¬ 
fusionem  serosam,  nunc  vasorum  turgescentiam 
in  encephalo  tantum.  Ad  effusionem  autem  se¬ 
rosam  inducendam  nonnihil  vasorum  turgescentia? 
antecessisse  necesse  est,  ideoque  omnino  a  statu 
proprio  quodam  generis  nervosi  niti  videtur. 


RATIO  MEDENDI. 

Indicationes  curatoriae  in  hoc  morbo  ad  duo 
genera  haud  inepte  referri  possunt.  lrao,  scili¬ 
cet,  Irritamenta  quaecunque  tollere  ;  et,  2do,  In¬ 
dolem  generis  nervosi  insigniter  irritabilem  se¬ 
dare. 

Consilia  prioris  praecipua  sunt,  symptomata  ur¬ 
gentia  sublevare  ;  et,  quoniam  indicia  paroxysmi, 
veluti  facies  turgida  et  rubore  praeter  naturam 
suffusa,  pulsatio  vehemens  carotidum,  pupillae  di¬ 
latatae,  stupor  impetu  durante,  vertigo  eum  ante- 


DE  EPILEPSIA. 


21 


cedens,  dolor  capitis  subsequens,  impetum  san¬ 
guinis  caput  versus  monstrant,  ad  hoc  sublevan¬ 
dum  imprimis  elaborare  oportet ;  quoniam  cere¬ 
brum  ab  impetu  hujus  mali  tantum  injuriae  sus¬ 
tinuisse  haud  raro  videmus,  ut  non  modo  morbi 
ipsius  reditus  frequens,  sed  etiam  multa  praeterea 
vitia,  veluti,  apoplexia,  paralysis,  fatuitas  perpe¬ 
tua,  amaurosis,  surditas  immedicabilis,  et  etiam 
mors  ipsa  inducantur.  Ad  hunc  impetum  caput 
versus  compescendum,  ad  sanguinis  detractionem, 
quod  ad  copiam  attinet  pro  re  nata  regendam, 
utpote  remedium  solum  confugere  valemus.  Ubi, 
igitur,  morbus  adhuc  recens  est ;  ubi  juniores  et 
robustos  plectit,  et  eo  magis,  si  inter  remissiones 
et  intervalla  paroxysmorum,  aeger  de  cephalalgia, 
vertigine,  stupore,  aliisve  signis  ullis  plenitudinis 
vasorum  cerebri  sanguinem  vehentium  perstantis 
conqueritur,  hoc  remedium  ita  adhibendum  est, 
ut  effectum  aliquem  manifestum  in  corpore  prae¬ 
stet.  Cathartica  vero,  rebus  sic  se  habentibus, 
haud  parum  proderunt ;  et  fortasse,  uti  a  Doc- 
tore  Armstrong  in  Febribus  praecipitur,  por¬ 
tiones  plenae  Hydrargyri  Submuriatis  cum  opio 
conjunctae,  huic  consilio  optime  satisfacient.  At 
quae  aegro  cuique  propria  sint,  in  hoc  morbo  sa- 

nando  regulam  optimam  medenti  praebebunt. 
Non  nunquam,  vice  sanguinem  detrahendi,  sti¬ 
mulantia  localia,  uti  vesicatoria  nuchae  apponen¬ 
da,  sufficere  oportebit ;  atque  revera  purgantia, 
quali  modo  Dr  Hamilton  jubet,  sedulo,  et 
quamdiu  necesse  est,  exhibita,  saepe  quam  alia 
omnia  magis  proficient :  sic  enim  irritatio  con¬ 
traria  in  intestinis  perpetua  servatur,  quae  irrita¬ 
tionem  morbosam  a  parte  quavis  alia  revellere,  et 
acrimoniam,  quaecunque  intestinis  ipsis  insit,  rec¬ 
ta  eliminare  queat.  Si  modo  hoc  perficiatur, 
quid  remedium  prae  aliis  usurpetur,  minoris  re¬ 
fert  ;  eorum  tamen  mutatio  et  quasi  vicissitudo 
saepe  utilissima  est.  Extractum  Colocynthidis 
compositum  ;  Hydrargyri  Submurias,  praesertim 
si  visceris  cujusvis  congestio  subest ;  Sulphas 
Magnesiae ;  et  quod  a  Doctore  Pritchard  ad¬ 
modum  laudatur,  Oleum  Terebinthinae  sub  forma 
emulsionis,  cujus  quidem  dosis  a  semidrachma  ad 
drachmas  duas  vel  amplius,  cum  mucilagine,  at¬ 
que  aqua  quavis  aromatica  commistas,  variat ;  ef- 
ficacissima  fortasse  invenientur,  etsi  alia  quoque 
complura  exhibere  liceat. 

Pro  causa  excitante  remedia  adhibenda  sunt. 
Si  ab  utero  potissimum  irritatio  oriatur,  maxi- 

me  elaborandum  est,  ut  hujus  organi  conditio 
morbosa  submoveatur.  Si,  ergo,  epilepsia  su¬ 
pervenerit,  catameniis  subito  ab  quamcunque 
causam  cohibitis,  vel  ubi  haec  intervallis  regu¬ 
laribus  profluere  desinunt,  vel  si  aetate  solita 
haud  eruperint,  genus  nervosum  insigni  modo 
turbari  videtur,  impetusque  sanguinis  male  sa¬ 
ni  ad  cerebrum  facillime  ingruunt.  In  his  ex¬ 
emplis,  si  verbis  Doctoris  Pritchard  hic  uti 
fas  sit,  “  The  practical  indica tions  are,  first,  to 
relieve  the  morbid  determination  to  the  head  ; 
secondly,  to  restore  the  natural  determination  to 
the  uterine  system  ;  or,  thirdly,  if  that  cannot  be 
done,  to  bring  the  constitution  into  a  state,  in 
which  the  injurious  effects  of  amenorrhoea  are  felt 
in  a  less  degree.”  Ad  primam  ex  his  indicatio¬ 
nibus  perficiendam,  sanguinis  detractio  maxime 
inservit :  haec  auxilio  balnei  calidi,  relaxationem 
vasorum  extremorum  generalem  fluxumque  hu¬ 
morum  ad  superficiem  inducendo,  fortasse  vero 
magis  adhuc  vis  nervosae  aequilibrium  restituendo, 
actionem  uterinam  profluviumque  necessarium 
reficere  insigniter  valet.  Si  hoc  non  bene  ce¬ 
dat,  enemata  injiciantur,  quae  indicationi  se¬ 
cundae  inserviant.  Et  si  haec  omnia  spem  fal- 


24 


DE  EPILEPSIA. 


lant,  regimen  accuratissime  antiphlogisticum,  ca* 
thartica  perstanter  sumenda,  exercitationemque 
rusticam  praescribere  oportebit.  Omnium  autem 
forsitan  remedia  in  talibus  exemplis  efficacissima, 
exinanitiones  per  fonticulas  vel  setacea  arte  in¬ 
stitutae  praestabunt.  In  dysmenorrhoea  curatio 
similis,  quibusdam  tamen  sedulo  provisis,  neces¬ 
saria  erit ;  si  enim  depletio  immodice  adhibea¬ 
tur,  moram  conaminibus  naturae  salutiferis  obji¬ 
ciet.  Ubi  a  jecore  causa  excitans  pendet,  ei  vis¬ 
ceri  remediis  idoneis  mederi  conandum  est.  Si 
quando  metastasis  actionis  morbosae  causa  est, 
postquam  indicia  quae  magis  urgent  sustulerimus, 
ea  quae  ante  metastasin  adfuerunt,  restituere  im¬ 
primis  conari  decet  ;  et  hoc  profecto  per  balne¬ 
um  calidum  et  stimulantia  localia  effici  queat. 
Saepissime  hydrargyrum  ad  ptyalismum  inducen¬ 
dum  sumptum  profuit.  Sicubi  causa  excitans  ad 
intestina,  quae  quidem  nunquam  negligenda  sunt, 
referri  potest,  ad  ista  imprimis  respicere  oportet. 
Ventriculo  et  intestinis  multum  oneratis,  vomi¬ 
toria  et  purgantia  postulantur.  Postea  actio  eo¬ 
rum  regularis  et  sana  per  laxantia  servetur,  cor¬ 
pore  simul,  quatenus  fieri  potest,  corroborato. 
Ubicunque  ab  irritatione  dentitionis  in  infanti- 

bus  epilepsia  accedit,  gingivae  scarificandae  sunt, 
atque  cura  idonea  alvo  adhibenda.  Cura,  deni¬ 
que,  nostra  in  hoc  malo  tractando  praecipua  esse 
debet,  primo,  symptomata  urgentia  sublevare,  se¬ 
cundo  irritamenta  quaecunque  tollere,  et  tertio 
corpus  roborando  istum  generis  nervosi  statum 
insignem,  a  quo  morbus  adeo  pendet,  submovere. 
Adhuc  usque  de  prioribus  duabus  indicationibus 
potissimum  tractavi ;  jam  superest,  ut  paucis  de 
postrema  annotatis,  hanc  dissertationem  ad  finem 
perducam  ;  et  fortasse  inter  paroxysmos  per  in¬ 
tervalla  haec  haud  minime  momenti  est.  Ad 
quodcunque  vis  nervosae  aequilibrium  restituen¬ 
dum  conferet,  quamcunque  actionem  morbosam 
quoque  tollere  adjuvabit ;  ideoque,  postquam 
symptomata  urgentia  sublata  sunt,  haec  fortasse 
sola  ratio  est,  per  quam  iis  redituris  obsistatur. 
Cum  haec  conditio  a  debilitate  plurimum  pende¬ 
re  videtur,  quodcunque  vires  corporis  foveat,  ei 
submovendae  inserviet :  hinc  diaeta  et  exercitatio 
sibi  attentionem  summam  vindicant.  Complura 
vero  medicamenta,  utpote  non  modo  illis  auxilia¬ 
tura,  sed  morbum  etiam  radicitus  summotura, 
laudantur.  Inter  haec  praeparata  ex  cupro  et  ar¬ 
gento  recenseri  possunt.  Metallum  prius  cum 

ammonia  compositum  in  honore  summo  habitum 
est ;  multaque  ejus  utilitatis  testimonia  in  Com¬ 
mentariis  Medicis  Edinensihus  narrantur.  Pilu- 
luae  coeruleae,  quasi  ratio  hoc  medicamentum  prae¬ 
cipiendi  simplissima,  laudatae  fuere.  Dosis  sa¬ 
lis  metallici  a  semigrano  ad  granum  unum,  si 
ventriculus  tolerare  potest,  variat.  Nitras  ar¬ 
genti  in  hoc  morbo  praeparatum  utilissimum  est.. 
Hoc  si  diutius  adhibetur,  colorem  quendam  fus¬ 
cum  cuti  impertit :  sub  forma  soluti  in  aqua 
Menthae  aut  pilularum,  per  doses  primo  semigra- 
ni,  dari  potest.  Sulphas  Zinci,  itemque  liquor 
arsenicalis,  cum  beneficio  e  vidente  praescripta 
fuere.  Quidam  irritabilitatem  generis  nervosi 
per  sedantia  superare  conati  fuerunt;  quorum 
praecipua  sunt,  Camphor,  Cajeput,  Valeriana, 
Hyoscyamus,  Stramonium,  et  Opium.  Causae 
autem  excitantes  adeo  numerosae  sunt,  morbus¬ 
que  ipse  adeo  complicatus,  ut  supervacaneum  fo¬ 
ret,  exitum  felicem,  a  classe  quavis  remediorum, 
semper  sperare.  Consilia  medendi,  prout  res  se- 
se  habeant,  dirigi  oportet.  Morbus  enim  ratio¬ 
nibus  sibi  invicem  prorsus  contrariis  ad  sanita¬ 
tem  perductus  est,  dum  contra  idem  immedicabi¬ 
lis  cunctis  medicinae  conatibus  restitit. 

FINIS. 


